
Dum in seligendo dissertationis argtimento ver- 
sarer, et incomprehensibilem rerum, quae ad Mc- 
dicum spectant , varietatem attento contemplarem 
anirao, dubius oranino haesi quam disserendi ma- 
teriem , quodve argumentum, desideratissima hac 
die qua laurum temporibus circumduco , e tara 
divite omnis generis objectorum artis salntaris 
penu seligerem et typis traderem. Placuit inler 
istas de praecipuis morbis neonatorum pertracta- 
re et quaraquam levia esse atque manca et in- 
completa quae collegi scio, tamen de hoc dicam. 
Omnes enim sciunt rae juvenem esse et hac de 
causa nemo expectabit me aliquid prolaturum es- 
se , quod acumen ingcnii et diuturnam experien- 
tiam prolicere posset. Adde quod numquam ad 
hoc devenissem nisi lege et necessitate coactus. 
Et ut statim in materiam ingrediar memor ordi- 
nem esse animam rerum , hujus gratia triplicem 
raorborum pertractandorum divisionem instituam, 

quarum prima vitia con*enita amplexura, in ejus- 
dem altera de illis morbis , qui laesionem vel abe- 
rationem in executione primarum functionum pro- 
xime insequuntur aliquid tangam : ultima demum 
morbos qui ab ortu ad finem usque lactationis 
infantibus occurrunt , considerabit 

VITU CONGEICITA. 

I. Hjdrocepbalus. Distinguitur proxime in ex- 
ternum et internum. 

Externus sedem suam figit in textu celluloso 
commnnis integumenti , vel sub galea oponevro- 
tica, vel inter cranium et pericranium. Primus 
est tumor mollis , non dolorificus , sub pressione 
cedens plus minusve diffusus. Secundus magis 
circumscriptus est, durior , tensus, indolens et 
sine manifesta fluctualione. Tertius difllcile agno- 
scitur quia caret signis peculiaribus et cum hy- 
drocephalo interno fere seraper decurrit. Originem 
frequenter repetit suam a natura ipsa et aliquan- 
do a violentia externa , a refrigerio improviso , a 
morsu insectorum. Tractamen hydrocephali exter- 
ni consistit in fomentis cahdis aromaticis , cum 
vino , spiritu vini , aceto vini etc, quibus reme- 
diis , non neglecta levi capitis compressione., fre- 
quenter dissolutio impetratur. Sed si morbus adhuc 
resistit fluidum evacuari potest incisionum ope. 

Internus existere potest vel inter cranium et 
meninges , vel inter meninges et cerebrum , vel 
in ipsius cerebri cavitates. Si hac cum deformi- 

tate foetus vivus ad lucem venit , medicamina iu 
usum trahenda erunt: digitalis cum calomelano 
copulata, inunctiones mercuriales , balnea alcha- 
lina et frigida. Si ope hujus tractaminis post qua- 
tuor vel sex hebdomades symptomata morbosa 
imminuuntur , lunc oportet usura mercurii re- 
stringere , ne tenerum corpus exinde capiat de- 
trimentum. Punctura non nisi in casibus despe- 
ratis instituenda erit , quia fere semper lethalis 
evadit. Magis proficua erit compressio capitis ope 
fasciarum. 

II. Hydrorhachia vel spina bifida haud raro in 
neonatis recurrens, non est nisi collectio aquae 
plerumque inter velamenta , rarissime in raeduUa 
spinali. Comitatur non raro cum imperfecta ver- 
tebrarum formatione et ossificatione. Tumor ra- 
rius ad cervicem et dorsum cernitur , rarissime 
in tota columna sed frequentius ad lumbalem re- 
gionem , elasticus , mollis , sub pressione evane- 
scens; hac vero sublata iterum prominens, variae 
formae et magnitudinis , manifeste fluctuans. Hy« 
drorrhachia aliquando hydrocephalo nupta est, 
Hic morbus usque ad terapora recentiora ab om- 
nibus medicis insanabilis declarabatur. Incisio 
tumoris juxta Richter lethalis semper evasit. Me- 
lius faciunt fasciae et adplicatio remediorum spi- 
rituosorum et aquae saturninae. 

III. Hydroceles , collectio scilicet humoris se- 
rosi in canali testium et fuuiculi spermatici. Tu- 
mor est oblongus, sub situ horizontali disparens, 
81 cum abdomine communicat , et restituitur in 

situ verlicali. Hydroceles frequentissime occurrit, 
sed vel plerumque praetervisum transit , vel na- 
tura ipsa resorplioni fluidi et concretioni canalis 
faveL In Iractamine observare oportet si fluidum 
cum cavo abdominis communicet nec ne. Si com- 
municat, postquam fluidum in abdomine inpul- 
sum fuit, fascia hernialis adplicetur et ope mo- 
dicae pressionis concretio tunicae vaginalis adju- 
veLur. Altero in casu dissolutio tumoris tentatur 
cum herbis aromaticis, salis ammoniaci solutione 
et tandem si adliuc resistit juxta praecepta Des- 
sault fluidum evacuatur punctionis ope , et liqui- 
dum aliquod adstringens injicitur ut concretio ca- 
nalis obtineatur per excitatam phlogosim. 

Inter morbos congenitos habemus etiam vitia 
formationis oculorum , labiorum , linguae , abdo- 
uiinis , organorum genitalium , extremitatum et 
sic porro. 

Oculi vel palpcbrae deficere possunt ; habere 
possumus ankyloblepharon , symblepharon , im- 
potentiam oculos claudendi ob brevitatem palpe- 
brarum, defectum iridis., pupillae atresiam , hy- 
dropem oculi , cataractam et sic porro , quibus 
omnibus ophthalmojatriae praeceptis providendum 
est. Et revera si palpebrae clausae sunt , vitium 
hoc statim auferre oportet ope divisionis raargi- 
num adherentium. Cataracta autem connata et 
iridis imperforatio tales chirurgicas operationes 
requirunt , quas prudentia docet ad aetatem ma- 
jorem demandns. 

Nasus vel deflicere vel concretionem praebere 

potest , ita ut facultas respirandi una cum nlfa- 
ctu vel tollatur vel summe difiicilis reddatur. 
Idem dicas de meatu auditorio externo. 

In labiis non raro deformatio peculiaris obser- 
vatur , labium leporinum sic dictum > quae prae- 
jcipue in superiore recurrerc solet. Nonnullis iu 
casubus simplicem fissuram oflfert, alias duplicem. 
Simplex raro periculosum est , duplex autem si 
cum fissura palati conjungitur ( faux lupina) difli- 
.cile sauatur et mortem plcrumque inducit. 

In ore adest quandoque sic dicta adbesio lin- 
guae , et sistit ln eo , ut frenulum linguae vel 
nimis breve existat vel usque ad apicem semet 
extendat , suctioni ac deglutitioni impedimeuta 
ponendo cobibito nimirum linguae libero motu. 
Aufertur boc vitium ope sic dictae solutionis fre- 
nuli. 

Inter vitia congenita berniae spcciatim medici 
attentionem requirunt. Inter bas enumerantur 
tantum encepbaloceles , ompbaloceles et hernia 
inguinalis. 

Encepbaloceles tumore se prodit in variis ca- 
pitis regionibus occurrente , ex protrusione sub- 
stantiae cerebri per foramen ossium producto , 
circurascripto et non dolorifico , pressionis ope 
disparente, infantis clamore adaugente, ad tactum 
molli. Si comprimitur per aliquod tempus coiivul- 
siones excitantur et aliquando apoplexia. Magnif.u- 
do et forma valde diflerentes cernuntur. Herniae 
tales si voluminosae insanabiles sunt et brevi 
fiunt letbales: si parvae, reponuntur et per levem 

et continuatam pressionem sanatio aliquando ob- 
tinetur. 

Omphaloceles in protrusione viscerum abdo- 
minalium per annulum umbilicalem consistit, sub 
adspeclu tumoris elastici , circumscripli , facilis 
repositionis. Duplex est vel connatus vei acquisi- 
tus. Tractamen : organa prolapsa reponantur et 
artis adminiculis retineantur usque dum annulus 
umbilicalis resistenliam validam praebet. 

Hernia inguinalis est protrusio viscerum abdo- 
minalium per canalem inguinalem, in pueris her- 
niam scrotalem , herniam labii pudendi externi in 
puellis causans. Cognoscitur ex subito incremento 
sub clamore , tussi aut nixu , ex possibilitate re- 
positionis. Cura repositione herniae ejusdemque 
retentione artificiali fasciae hernialis ope impe- 
tranda perficitur. 

Ad vitia partium genitalium spectat hermaphro- 
dismus, evolutio sciiicet genitalium a norma de- 
iiectens ut character sexualis vel nullus vel valde 
«uspectus primo intuitu sit. Talibus abnormitati- 
bus sequentes naturae lusus adnumerantur : in an- 
drogynis, glans non perforata , penis pusillus, te- 
stium in abdominis cavo remansio: in ginnandris, 
clitoridis excedens evolutio et nymphae tantopere 
explicatae , ut scroti aemulent funnam. In huma- 
na stirpe hermaphrodismi perfecti exempla non 
habentur. 

Ad genitalia occurrunt etiam atresiae variae , 
sic : atresia urethrae sexus utriusque occurrcre 
potest. Aperlura urethrae exterua vel tenui occhi- 

ditur membrana vel canalis pars longior oblite- 
rata est. Cura : membrana urethrae ostium exter- 
num occludens discinditur; ubi vero glans imper- 
forata , et nulla alia urelbrae apertura adest , u- 
rethra in inferiori glandis parte perfoditur et con- 
cretio nova per filamenta ceroto impregnata in- 
ducta cohibetur. 

Atresia vaginae primis in annis praetervidetur 
et ingruente pubertatis tempore demum agnosci- 
tur ob fluxus menstrualis impedimentum. Cum ani 
atresia aliquando neonati ad lucem veniunt, tunc 
si hoc vitium innosservatum transit , clamant , 
abdomen eorum intumescit et tenditur , sub nisu 
alvi deponendae corporis superficies colore viola- 
ceo tingitur imo livcscit., spasmi et vomitus in- 
trant , facies collabitur et omnia angoris signa il- 
lucescunt. Levamen obtinetur discindens incisura 
cruciformi membranam ani ostium praecludentem. 
Sed si concretio in superiore intestini recti parte 
existit j profundiores indicantur incisione3. Quodsi 
intestinum rectum non inveniatur anum artificiale 
aperitur. 

Ad extremitates ex haereditate non raro con- 
cretiones vel numerus major digitornm proveniunt 
Auxilium tunc habetur in discisione vel in disar- 
ticulatione digitorum supervacaneorum. Gbservan- 
tur etiam pedum deformationes unde si introrsum 
sunt versi dicuntur van ; si extrorsum valgi etc, 
in quibus omnibus primae formationis vitiis trac- 
laudis, chirurgia nostri aevi excellit. 



Digitized Google 



MORBI AB ABERRATIONE PRIMARUM 

FUNCTIONUM PROVRNIENTES. 



Asphyxia neonatorum. Asphyticus erit illo con- 
siderandus, qui nulla aut debilia taniummodo ex- 
plicat signa vitae, deficicntibus tameu mortis cha- 
racteribus. Status hoc oritur vel sub forma apo- 
plexiae ab impedito sanguinis cursu, vel asphyxiae 
syncopaticae a vera debilitate productae. Pri- 
mae signa sunt: facies turgida, caerulescens, oculi 
rubri et protuberantes, labia et lingua tumida, cu- 
tis turgescenSj debililas pulsuum. Secundae symp- 
tomata sunt : pallor faciei et corporis totius , ma- 
xilla inferior dependens , extremitates frigentes , 
deficientia pulsationum cordis arteriarumque. 

Asphyxia apoplectica observatur in neonatis 
bene nutritis et excitatur: vel a pressione capitis 
in pelvi longius per tempus fixe haerentis , vehe- 
mente et continuata in partu tardo difticiti et fa- 
ciali, vel a funiculo umbilicali ad collum infantis 
circumvoluto , vel ex ejusdem compressione aut 
ligalura ante introitum respirationis , vel a retar- 
data respiratione ope muci in ore aut in larynge 
accumulati. Asphyxia vero syncopatica observatur 
in debilioribus , in immaturis , a partu difficiii , a 
ruptura funiculi umbilicalis, ab haemorrhagiis pro- 
ducta. Prognosi9 generatim eo infaustior est sta- 
tuenda, quo longius jam per tempus status asphy- 
ticus duraverat, auxilio congruo deficiente. Asphy- 
xia syncopatica summo stipatur periculo. 

Asphyxia recens neonatorum curam pro origi- 
ne diversa* poscit differcntem : apoplectica, si indi- 
viduus est robustus et beue nutritus, curatur cum 
resectionem funiculi umbilicalis et antequam sub- 
ligetur utilis erit extricatio cochlearium duorum 
vel trium sanguinis. In syncopatica vero depurare 
staiim oportet orem fauciesque a pituita, consper- 
gere faciern et pectus aqua , comprimere alterna- 
tim pectus et abdomen, aerem pulmonibus inflare, 
fricationes extremitatum sedulo inslituere. Si in- 
fans signa vitae praebet et deglutire valet prae- 
beantur cochlearia nonnulla infusi alicujus her- 
bae aromaticae et postea ubera matris. Si cona- 
mina jam per plures horas continuata frustranea 
sunt tunc infans in lectulum calefactum transfe- 
ralur, capite elato uni alterove incumbens lateri, 
diligentcr observetur si vitae vestigia in tempore 
cernuntur. 

Tumores oedematosi capitis. In partu si capnt 
foetus volumen ordinarium excedit, vel pelvis ma- 
tris angusta est, ob longam commordtionem capi- 
tis in pelvi ejusque compressionem oritur lumor 
oedematosus , inquietudinem summam causans et 
transgressum in phlogosim et suppurationem minans. 
Tumores talis indolis colorem exhibent fuscum , 
prominent , molles ad tactura se praebent. Trac- 
tantur cum fomentis tcpidis aromaticis, et si sup- 
purant cum catapiasmatibus einollienlibus et in- 
cisione. 

Trombus seu ccphalomatoma. Est accumulatio 
sanguinis elTusi cranium inter et pericranium col- 

lecti. Frequentius comitatur partus faciliores quam 
difHciles , plerumque in latere dextero capitis 
quam in aliis locis observatur; est circumscriptus, 
indolens , tensus , irreducibilis , ex quo facile ab 
hernia capitis distinguitur. Sibi relictus in suppu- 
rationem transit , cariem ossium inducit et ali- 
quando raortem apoplecticam Quapropter oppor- 
tet curam congruam statim instituere : primis in 
diebus si sanguis non resorbetur, tumor ipse cul- 
tro aperiatur. Resorptio coadjuvatur cum decoclis 
\inosis corticum adstringentium uti chinae, quer- 
cus et sic porro. 

Icterus nconatorum. Morbus est neonatos fre- 
quentissime infestans, consuetim tertio , sexto aut 
septimo post partum die adparens, in facie primo 
et gradatim per omnem cutis superficiem se se 
prodens, cum urinis flavobrunis. Neonati praeci- 
pue ob hepatis functionis praedominium in icte- 
rum dispositi sunt. Provenit aliquando a ligatura 
et disseclura funiculi umbilicalis , a compressione 
abdominis., et aivi obstipatione. Terapia icteri, cau- 
ms remotis , sislit vel in diminutione copiae bilis 
applicatione clysterum, usu syrupi manati aut ci- 
chorei , vel in cutis functionibus intendendis ope 
baineorum tepidorum. Interne calomel hisce in 
casibus remedium praestantissimum offert 

MORBI INFANTIBUS OCCURRENTES 
AB ORTU USQUE AD FINEM LACTATIONIS. 

Fere infiniti sunt morbi hoc in curriculo vi- 
tae infantibus occurrentes et quisquis videt quod 
res esset niuiis longa et humeris meis impar de 
siugulis eftusius dicere , quapropter tantum hic 
dicam de inflammatiouibus exterais et de efflore- 
scentiis chronicis. 

Blcpharitis, quae in prima vel secunda hebdo- 
made plerumque observatur, incipit cum intume- 
scentia palpebrarum , rubore conjunctivae , secre» 
tione muci , quo palpebrae conglutinantur ; serius 
intrat niagna photophobia et puriformis materiae 
saepe ingens quantitas ex oculorum angulis pro- 
nianat. Origincm plerumque repetit a refrigeratio- 
ne oculorum per aqunm frigidam , ab influxu lu- 
cis , ab humiditate , a corrupto aSre , a contagio 
proprio ut observatur frequentius in brephotro- 
pheis. Cura instituilur causas auferendo , phlogo- 
sim opportune tractando, uude epithemata frigida 
imponuntur primo ex aqua pura , serius ex aqua 
saturnina. Phlogosi vehementer saeviente et hirit- 
dines ad palpebram inferiorem , et vesicantia re- 
tro aures imponuntur; calomel et magnesia in- 
terne suppeditantur. 

Erysipelas, quae inter primas duodecim vitae 
hebdomadas comparet , primo restricta inde sen- 
sim sensiraque ad superficiem totius corporis se 
sc extendit cum partium magno tumore, tensione, 

rubedine profunda et livescente , dolore ad levis- 
simara pressionem vehemente. Febris intrat cum 
cute arida, fervente, gastricis symptomatibus, do- 
loribus colicis, al?o diarrboica viridi , consociata. 
Tamquam erysipelatis neonatorum causae noscun- 
tur: aer corruptus, humidus : funiculi umbilicalis 
ipsiusque umbilici tractamen rude; linteamina hu- 
mida et immunda, refrigeratio, errores diaetetici , 
iracundia et terror nutricis. Prognosis in genere 
infausla est, quia erysipelas ab abdomine ad geni- 
talia facillime transit et in gangraenam ruit. Cura 
erit accommodata causis excitantibus , sedi, ma- 
gnitudini , gradui febris. Quare topice hirudines 
et fomenta sicca, interne sudorifera et evacuantia 
in usum erunt trahenda. 

Ad efflorescentias chronicas deraandantur, Ti- 
nea, Grusta lactea , aphthae et Intertrigo. 

Tinea capitis est impetigo contagiosa afebri- 
lis, capillitium occupans , forma vescicularum aut 
pustularuin prurientium , quae in basi durae , in 
apice molliores et albescentes sunt, rompuntur 
progressu temporis et humorem foetentem ac vi- 
scidum eructant, in crustam plus minusve friabi- 
lem et duram coagulandum. Haec affectio prae- 
cipue in scrophulosis ohservalur el curatur cum 
inunctione oleosa aut pinguedinosa nec non cum 
diligente lotione capillitii usque dum crustae amo- 
tae sunt. 

Crusta lactca efHorescentia est solos fcre in- 
fantes vexans pustulis albidls ac flavis minimis 
consisbens , quae occnrrunt in gcnere ad gc- 

nas, tempora ct fronlem, cum magno pruritu co- 
mitatae et ruptae in crustas tenues aut crassas ex 
flavo lacteas transeunt. Decursus durationis inde- 
terminatae est, denique disparet , quin cicatrices 
remaneant Causae excitantes sunt : ingorgitatio 
lactis nutricis aequo crassioris, tegumenta capitis 
nimis calida etc. Cura primum tendat in causas 
amovendas : quare prava qualitas lactis nutricis 
per congruum ejusdem tractamen corrigenda. Ju- 
vant etiam interne pulveris Piumeri, calomel cum 
maguesia et prae caeteris viola tricolor , externe 
autem emollientia, oleosa et unguenta optime va- 
lent ad crustas amovendas. . 

jiphthae oris , morbum contagiosum membra- 
nae muciparae primarum viarum sistunt: plerum- 
que symptomaticum , vesiculis albidis aut coloris 
margaritacei insignitum , ardorem excitantes et 
sensim sensimque per totum cavum oris sese dif- 
fundentes. Comitatur affectio a febri , diarrhoea, 
doloribus, ptyalismo etc. Causae praecipuae sunt: 
immundities, lac corruptum , matris errores diae- 
tetici. Cura : ante omnia noxas causales abigen- 
das et diaetam munditiemque respiciendas habet; 
cavum oris porro frequenler depuretur necesse 
est , quod fit praecipue cum digito nudo vel te- 
nui obducto linteo, humectato et saccharo puive- 
rato , aut mele rosarum cum borace veneta; in* 
terne decocta emollientia et acida in usum tra- 
henda sunt. 

Jntertrigo teneros plerumque vexat infantes in 
eo consistens, quod cutis articulationum regionibus 

plicata, uii in fovea axillari et poplitea , inter fe- 
mora, in ani circumferentia, collo etc. epidermide 
orbetur humores exsudana. Causae sunt : spurci- 
ties , si urinae , sudor et squalor non diligenter 
abluduntur; porro et prava matris diaeta , lac 
corrumpens , humores acres reddendo par. Cura 
summa munditie servanda , lotionibus diligenter 
iteratis cum aqua tepidula et lacte absolvitur. 
Praeterea fomenta ex laote cum aquae calcarae 
pauxilio adplicari possunt. Remedium bene ex- 
siccans est pulvis inspersioni serviens ex uncia 
semis Lycopodii et drachm. flor. zinci compositus. 

Haec sollicite et festinans de praecipuis mor- 
bis neonatorum , more piratae , collexi — nunc, 
ab aequore infido navem inexpertem reduco et ad 
portum perago, in posterum, si tempus non urge- 
bit , si ingenium in melius vertere queam , fiden- 
tius super fluctus et ampliora veia dabo. 



FINIS. 

Theses defendendae. 
L 

Hilaritas animi saepe optimus medicus. 

II. 

Nutrices suis domibus suisque negotiis 
sunt relinquendae. 

III. 

Formulae nimis compositae medicum ni- 
mis simplicem denotant 

IV. 

Usus pulveres tabaci per nares trahendi in 
medico damnandus. 

V. 

Exanthema miliare in puerperis etiam pri- 
marium. 

VI. 

In metrorrhagiis ultimorum gestationis 
temporum sacra anchora in tampone habetur. 

